 MUNICIPIUL CRAIOVA                                          

 CONSILIUL LOCAL AL  MUNICIPIULUI  CRAIOVA                                          

HOTĂRÂREA  NR.337
Consiliul Local al Municipiului Craiova, întrunit în şedinţa ordinară din data de 30.07.2009;

Având în vedere rapoartele nr.87640/2009 întocmit de Direcţia Patrimoniu şi nr. 4124/2009 întocmit de Serviciul Public Administraţia Pieţelor şi Târgurilor  Craiova prin care se propune închirierea prin licitaţie publică, a unui teren ce aparţine domeniului public al municipiului Craiova, situat în Piaţa Craioviţa Orizont şi rapoartele comisiilor de specialitate nr.271, 272, 273, 274, 275/2009;

În conformitate cu prevederile Legii nr.213/1998 privind proprietatea publică şi regimul juridic al acesteia şi Ordonanţa de Urgenţă a Guvernului 54/2006 privind regimul contractelor de concesionare de bunuri proprietate publică;
În temeiul art.36, alin.2,  lit. c coroborat cu alin.5, lit. a, art.123, alin.1 şi art.45, alin.3 din Legea nr.215/2001, republicată, privind administraţia publică locală;

HOTĂRĂŞTE:

Art.1.Se aprobă închirierea prin licitaţie publică, pe o perioadă de trei ani, a unui teren 

ce aparţine domeniului public al municipiului Craiova,  în suprafaţă de 20,08 mp, situat în Piaţa Craioviţa Orizont,  în vederea amplasării unui spaţiu comercial cu caracter provizoriu, identificat conform anexei nr. 1 care face parte integrantă din prezenta hotărâre.

Art.2. Se aprobă Studiul de oportunitate şi Caietul de sarcini, în vederea închirierii prin 

licitaţie publică a terenului prevăzut la art.1, conform anexelor nr.2 şi 3 care fac parte integrantă din prezenta hotărâre.

Art.3. Preţul minim de pornire al licitaţiei este cel stabilit prin Hotărârea Consiliului 

Local al Municipiului Craiova nr. 263/2008, republicată.

Art.4. Serviciului Public Administraţia Pieţelor şi Târgurilor Craiova, îi revine cota 

parte de 50% din chiria încasată, iar cota parte de 50% revine Consiliului Local al Municipiului Craiova.

Art.5.Se împuterniceşte directorul Serviciului Public Administraţia Pieţelor şi Târgurilor Craiova, să semneze contractul de închiriere.

Art.6.Primarul Municipiului Craiova, prin aparatul de specialitate:Serviciul         Administraţie Publică Locală, Direcţia  Patrimoniu, Direcţia Economico- Financiară şi Serviciul Public Administraţia Pieţelor şi Târgurilor  Craiova  vor aduce la îndeplinire prevederile prezentei hotărâri.

  PREŞEDINTE DE ŞEDINŢĂ,                                         CONTRASEMNEAZĂ,

                                                                                              SECRETAR,

          Teodor RADU                                                           Nicoleta MIULESCU

